Foto: Bloomberg Eron rahbarining bosh harbiy maslahatchisi Yahyo Rahim Safaviy Eron va AQSh o‘rtasida Fors ko‘rfazida yuz beradigan har qanday to‘qnashuv neftning bir barreli narxi 100 dollardan oshishiga olib kelishini aytdi. "Fors ko‘rfazida otilgan birinchi o‘q neft narxining 100 dollardan oshishiga olib keladi. Bu Amerika, Yevropa va AQShning Yaponiya va Janubiy Koreya kabi ittifoqchilari uchun chidab bo‘lmas hol bo‘ladi", - dedi Safaviy. Eron va AQSh o‘rtasidagi siyosiy qarama-qarshilik Vashingtonning Fors ko‘rfaziga qo‘shimcha kuch yo‘llash haqidagi qaroridan so‘ng yanada keskinlashdi.